Rikunarita-ORG/Wikinium huggingface dataset:
# Windows 98

**Windows 98**係微軟公司開發嘅一個Windows系統版本。

## 第一版

Windows 98嘅第一版喺1998年6月25號發行。呢個系統係基於Windows 95上編寫，佢改良咗硬件標準嘅支持，例如MMX同埋AGP。其它特性包括對FAT32文件系統嘅支持、多顯示器、Web TV嘅支持同埋整合到Windows圖形用戶界面嘅Internet Explorer，叫做活動桌面（Active Desktop）。

另外喺內存管理中，改進咗Windows 95喺同一記憶體區段混合存放嘅16位元程式碼同埋32位元程式碼，容易發生導致一個程式發生錯誤就會連帶造成成個系統崩潰嘅問題。從Windows 98開始，記憶體管理上有革新嘅進步，即係將16位元同埋32位元程式碼放喺唔同記憶體區段執行，一旦某一個應用程式發生咗錯誤，就可以關閉嗰個程式，而唔影響成個系統嘅運作。

從Windows 98開始嘅多任務操作系統，亦都同Windows 95嘅先佔性多工有完全唔同嘅改善。佢可以由使用者決定平均分配系統資源進行多工，或者將某一個唔急住要完成、完成時間比較長嘅程式設為背景（後台）執行，大幅增加多工作業嘅實用性。

喺Windows 98中，新增咗一個名叫「Windows Update」嘅元件，呢個元件可以自動從微軟官網下載系統嘅重大更新。

## 第二版

**Windows 98 SE**喺1999年5月5號發行（亦有1999年6月10號呢個講法，可能係中文版嘅發布時間）。佢包括一系列嘅改進，例如Internet Explorer 5、Windows Netmeeting 3、Internet Connection Sharing、對DVD-ROM同埋對USB嘅支持。另外Windows 98 SE嘅核心部分比Windows 98多咗支援影音流媒體嘅接收能力以及5.1聲道嘅支援。

## 配置要求

| 硬體 | 要求配置 |
| --- | --- |
| CPU | 486DX/66MHz或重高啲嘅處理器 |
| 記憶體 | 至少16MB |
| 硬碟 | 300MB以上 |
| 其他設備 | CD-ROM或DVD-ROM、VGA或重好啲嘅顯卡同鼠標鍵盤 |

## 問題

Windows 98有比較好嘅兼容性同比較容易用嘅界面喺度，所以嗰陣時消費者都鍾意買佢。但佢係16位同32位嘅混合操作系統同攞咗Windows 9x嘅內核嚟整，喺運行嗰陣成日都有藍屏死機嘅嘢出嚟。

Windows 98亦俾人批評唔夠革新，第二版被批評唔可以喺第一版嘅基礎上自由升級，但呢個只係限於OEM版嘅98SE，只要係98SE正式銷售版，都可以喺98第一版上進行直接升級。

Windows 98嘅後續產品係Windows Me。

## 停止支持

呢個系統喺2006年7月11號之後停止支持。

## 參攷

* "Windows 98." – Microsoft (Archive)
* GUIdebook: Windows 98 Gallery – A website dedicated to preserving and showcasing Graphical User Interfaces
# 子程式

**子程式**（英文：function，粵音：fang1 seon4 ），又叫**子程序**，亦有叫**函數**，喺編程上係指大型程式當中特定嘅一柞程式碼，由一句或者多句陳述式組成，專門完成某項工作，而且獨立於子程式外嘅陳述式。通常用嚟教個程式做一啲要重複做若干次嘅工作。

## 概念

例如係以下呢段虛擬碼，就會令個程式行子程式 a 三次，等個程式員唔使將子程式 a 段碼寫三次：

```
 子程式 a
 ... 喺依道講好個子程式做乜...

 行子程式 a
 行子程式 a
 行子程式 a

```

噉做除咗慳位，第時想更改源碼嗰時亦會方便啲：假如編程員將同一段碼寫三次，將來想改嘅時候就要逐段逐段改，改三次；用咗子程式，就只係需要改個子程式入便嘅碼，改一次。

## 應用

以下係用 JavaScript 展示子程式嘅示範：

```
let globalVar = "我係 Global";

function FangSeon() {
let localVar = "我係 Local";

console.log(globalVar); // 成功：讀到全域變數
console.log(localVar); // 成功：讀到局部變數

}

FangSeon();

console.log(globalVar); // 成功
console.log(localVar); // 呢行會引致 error，因為喺呢度 localVar 係唔存在嘅。

```

最後嗰行會引致錯誤，係因為喺 JavaScript 嘅子程序之中用 `let` 嚟設定變數，個變數會自動設成以嗰個子程序為作用域，由於 `localVar` 係喺 `FangSeon` 呢個子程式入便設定嘅，佢喺個子程式以外嘅地方唔存在，喺個子程式以外嘅地方想用佢，就會出錯。

## 價值

寫程式嗰陣用子程式嚟處理一啲要做好多次嘅工作，有助達致模塊化。

## 睇埋

* 遞歸
* 事件
* 代碼重複
* 回呼函數

## 引述
# CD

Compact Disc|  |
|  |
| 類 | 光碟 |
| 編碼 | Various |
| 裝到幾多 | 650MB（74分鐘音頻） 700MB（80分鐘音頻） |
| 讀出機制 | 780nm波長激光，1200kbps (1x) |
| 寫入機制 | 1200 kbps (1x) |
| 邊個整嘅 | Philips、Sony |
| 用途 | 音頻同數碼儲存 |

**CD**（英文：**Compact Disc**）係一種用嚟儲存數碼內容嘅光碟，之前係用喺數碼音樂開發。而呢種光碟喺1982年正式誕生，到而家為止，重係商業錄音嘅標準儲存媒體。

喺未出現CD之前，嗰時嘅音響系統都係用模擬訊號嚟發動，而音樂都喺直徑30公分嘅密紋唱片、收音機同錄音機嗰邊嚟，嗰時係重未有數碼音響，而CD出現咗之後，佢係繼電晶體之後最偉大嘅發明。

CD嘅長度本來飛利浦恁住係60分鐘，74分鐘係索尼當時嗰個做指揮家出身嘅老細嘅決定，係特登設計到播古典音樂唔使反碟。

## 發展史

其實之前家下屋企成日用嘅CD光碟機係喺1974年，由荷蘭嘅飛利浦公司同日本嘅Sony一齊搞合作，跟住發佈出嚟嘅音樂光碟（jam1 ngok6 gwong1 dip5；Audio CD），重可以嗌成CD-DA（Compact Disc-Digital Audio）；就係噉，由於其它儲存媒體市場喺度開始發展，結果就連續推出咗一系列嘅光碟曬士同產品。

之前CD凈係考慮做家電同唱片市場而冇考慮到CD重可以發展到用喺電腦入面。嗰時係重未有3.5吋軟盤，而負責電腦儲存啲嘢重停留喺5.25吋軟盤。

後嚟CD技術發展成用嚟儲存文件，俾人話成係CD-ROM546。之後出現咗可以刻錄嘅光碟，包括咗凈係可以刻錄一次嘅CD-R同埋可以重複刻錄嘅CD-RW，一直到2007年為止，佢變咗個人電腦界入面用得最多嘅其中一個儲存媒體。由於CD同佢嘅衍生格式都成功咗，喺2004年，全球範圍入面嘅Audio CD、CD-ROM、CD-R、CD-RW等總共夾埋嘅總銷量，已經去到300億鉼。

自從CD喺音響市場入面出現咗之後，直徑30公分嘅密紋唱片慢慢噉開始淘汰。之後冚唪唥同CD有關嘅同類產品（包埋DVD、EVD同BD）都係噉出嚟嘅。

## 規格

## 保養

## 睇埋

|  |  |
| --- | --- |
| * DVD
* EVD
* BD
* AVCD
* SACD
* HQCD
* K2HQCD
* LPCD
* DVD-Audio
* CD-ROM
* CD-R
* CD-RW
* CD-TEXT
* CD Video
* Video Single Disc

  | * 音頻文件格式
* 聲音儲存
* CD+G
* ECD
* Video CD
* SVCD
* CD盒 (Jewel case)
* HDCD
* XRCD
* miniCD

  |

## 註
# 竹

| How to read a taxobox**竹** |
| --- |
|  竹樹 |
| **物種分類** |
|

|  |  |
| --- | --- |
| 界 | 植物界 Plantae  |
| 門(Divisio): | 被子植物門 Angiosperms  |
| 綱 | 單子葉植物綱 Ｍonocots  |
| 目 | 禾本目 Poales  |
| 科 | 禾本科 Poaceae  |
| 亞科 | **竹亞科 *Bambusoideae  |

 |

**竹**係草本植物，不過佢生得大，好多人都當佢係木本嘅樹，叫做**竹樹**。所以有幾種竹係世界最大樖嘅草本植物。

世界上有成千種竹，凍定熱嘅地方，都有佢嘅品種。竹個莖係一節節咁，另外有地下莖，地下莖會生芽成為另一樖竹，所以竹可以生到成個林咁。

## 特徵

已經知道全球大約有1225種竹。通常好少開花，但生得好快，有啲竹嘅空心每日可以成長40厘米，而成年竹最高可以達到35-40米。竹生得快嘅原因係佢嘅枝幹分節。當其他植物只有頂端嘅分生組織喺度生長緊嘅時候，竹就每節都喺度生長。之但係，隨住竹不斷長大，竹節外面包住嘅鞘就會甩，竹就會停止生長。

## 分佈

全世界都有，除咗歐洲。佢主要分佈喺北緯46度到南緯47度之間。

## 用途

竹通常可以用嚟做器具同傢私，建築材料，好似竹棚同戲棚。有啲品種嘅竹，佢嘅竹筍可以食。
# 數學模型

**數學模型**（粵拼：sou3 hok6 mou4 jing4）係用數學語言去描述現象或者系統嘅方法。現實世界好多問題，例如人口增長、經濟波動、氣候變化、甚至係生物細胞之間嘅互動，都可以用數學方程式、函數、集合或者統計方法建構模型。透過數學模型，研究者可以模擬同預測某啲現象嘅行為，幫手做決策。數學模型喺工程、自然科學、社會科學甚至人文學都有廣泛應用。

## 物理例子

古典力學出嗮名會用牛頓運動定律等嘅少數幾條定律（數學式）嚟描述物件喺空間入面嘅郁動（系統），喺一般地球環境下可以做到好準嘅預測。古典力學當中比較重要嘅定律有以下呢啲：

* 牛頓第二定律：

 WIKINIUM\_MATH\_PH\_0 ；「一件物件受嘅淨力（ WIKINIUM\_MATH\_PH\_2 ）等如佢嘅質量（ WIKINIUM\_MATH\_PH\_4 ）乘以加速度（ WIKINIUM\_MATH\_PH\_6 ）」，呢條定律又可以寫做
 WIKINIUM\_MATH\_PH\_8 ； WIKINIUM\_MATH\_PH\_10 係指動量（嚿物體嘅質量同速度乘埋一齊），而 WIKINIUM\_MATH\_PH\_12 係動量隨住時間改變嘅率。
* 由古典力學嘅推論嗰度仲可以帶出動能（KE）嘅概念，一件物件帶嘅動能可以用以下呢條式表達：

 WIKINIUM\_MATH\_PH\_14 ，當中 WIKINIUM\_MATH\_PH\_16 係件物件嘅速度。
## 化學例子

反應率係指一場化學反應行得有幾快。化學反應率嘅定義可以噉樣諗：

* 考慮一場噉嘅化學反應：
 WIKINIUM\_MATH\_PH\_18 ，
* 當中 WIKINIUM\_MATH\_PH\_20 同 WIKINIUM\_MATH\_PH\_22 係反應物（做反應嘅原料）， WIKINIUM\_MATH\_PH\_24 同 WIKINIUM\_MATH\_PH\_26 反應產物（場反應產生嘅物質）， WIKINIUM\_MATH\_PH\_28 、 WIKINIUM\_MATH\_PH\_30 、 WIKINIUM\_MATH\_PH\_32 同 WIKINIUM\_MATH\_PH\_34 反映化學計量數（簡化噉講即係「每 WIKINIUM\_MATH\_PH\_36 粒 WIKINIUM\_MATH\_PH\_38 同每 WIKINIUM\_MATH\_PH\_40 粒 WIKINIUM\_MATH\_PH\_42 會做反應出 WIKINIUM\_MATH\_PH\_44 咁多粒 WIKINIUM\_MATH\_PH\_46 同 WIKINIUM\_MATH\_PH\_48 咁多粒 WIKINIUM\_MATH\_PH\_50 」）；
* 假設場反應喺一個容量固定嘅封閉系統裏面發生，化學反應率（ WIKINIUM\_MATH\_PH\_52 ）嘅定義可以係：
 WIKINIUM\_MATH\_PH\_54
－即係話一場化學反應嘅反應率可以由「啲反應物同反應產物嘅濃度（ WIKINIUM\_MATH\_PH\_56 ）隨時間嘅導數（ WIKINIUM\_MATH\_PH\_58 ；簡單講即係濃度隨時間變嘅率）」嚟反映。

## 生物學

例子可以睇吓洛卡-伏塔拉方程式。

## 社會科學

例子可以睇吓博弈論。

## 睇埋

* 模型
* 應用數學
* 統計模型
* 神經編碼
* 數學喺自然科學上嘅超常效用

## 引述
# 北馬利安納羣島

北馬利安納群島旗

**北馬利安納群島**（英文： **Northern Mariana Islands**）係美國喺太平洋嘅一個屬地，顧名思義喺關島北方其餘馬里亞納羣島島嶼，當中包括塞班島、天寧島同羅塔島。人口5萬。

最初屬於西班牙，之後俾德國買咗， 一戰後由日本託管，再喺二戰後落入美國手中。

## 出面網頁

* 北馬利安納羣島嘅官方網站
* 北馬利安納羣島喺中央情報局《世界概況》嘅資料 （英文）
* "Commonwealth of the Northern Mariana Islands - Department of Foreign Affairs and Trade" (英文). 澳洲外交貿易部.
# 史詩

呢塊公元前 7 世紀左右嘅泥板，記載咗《吉加美士史詩》－世上第一首 epic。
**史詩**si2 si1（英文：epic，近似粵拼：ep1 pik4）係長篇敘事詩，講嘅多數都係史事，混雜住民間傳說，主講英雄人物嘅故仔。出名作品包括古希臘詩人荷馬嘅《伊利亞德》同《奧德修記》。

## 基本定義

2022 年嘅不列顛百科全書係噉樣描述 **epic**（史詩）呢種文學體裁嘅：

|  |  |  |
| --- | --- | --- |
| 「 | 粵文翻譯：史詩，（係）長嘅敘事詩，記載英雄事跡，雖然隻字亦有畀人攞嚟指長篇小說（啲例子省略咗）同電影（啲例子省略咗）。响文學應用當中，呢隻字包括口傳同文字寫低嘅作品。口傳史詩嘅代表性例子有荷馬嘅《伊利亞德》同《奧德修記》。
 | 」 |

根據呢種睇法，史詩嘅定義特徵係：

* 係種長嘅敘事詩（指講故仔嘅詩）；
* 以一位英雄做主角講佢嘅事跡，會講呢位英雄人物面對龐大嘅危險同埋通過艱辛嘅考驗，途中展現超乎常人嘅聰明才智、膽量或者體能。

响英文圈嘅文學傳統裏面，史詩起碼有得追溯到去古羅馬同古希臘。呢樣嘢亦都反映咗响語言度：廿一世紀初英文嘅 **epic** 呢隻字，據講係嚟自拉丁文（古羅馬嘅語言）字 **epicus** 嘅，而呢隻字本身就係嚟自希臘文 **epikos**－呢隻字响希臘文入面係泛指故仔或者詩噉嘅意思，尤其係講英雄人物嘅故仔同詩。

## 古希臘史詩

* 伊利亞德
* 奧德修記

## 古羅馬史詩

* 艾尼亞斯紀
* 變形記

## 第啲名作

* 吉加美士史詩
* 卑奧胡夫
* 神曲
* 失樂園

## 睇埋

* 奇幻故仔
* 角色發展
* 文學體裁

## 引咗

## 拎

* epic (literary genre)，不列顛百科全書
* The Epic. *TV Tropes*.
# 西歐

**西歐**（英文：Western Europe）即歐洲西部，同東歐相對。有時會加埋南歐、北歐同中歐作比對。但點為之西歐，唔同時期有唔同解法，到今日都各有各講。

其中一隻，連埋中歐來比，係有英國、愛爾蘭、曼島、比利時、法國、荷蘭、盧森堡同埋摩納哥。有時唔計中歐，會加埋瑞士、列支敦士登同奧地利，但將英國同愛爾蘭歸入北歐。

冷戰時期，東歐同西歐係兩大陣營，分法同以上好唔同。
# 奈莉薩克斯

| 奈莉薩克斯 |
| --- |
|  |
| 姓名原文 | Nelly Sachs |
| 出生日 | 1891年12月10號  |
| 出生地 | Schöneberg  |
| 本名 | Leonie Sachs |
| 死亡日 | 1970年5月12號  （78歲） |
| 死亡地 | Högalid Parish  |
| 死因 | intestinal cancer  |
| 國籍 | 德國、瑞典  |
| 識嘅語言 | 德文  |
| 信奉 | 猶太教  |
| 職業 | 詩人、playwright、翻譯員、作家、librettist  |
| [改維基數據] |
| * 睇
* 傾
* 改
 |

**奈莉薩克斯**（**Nelly Sachs**，1891年12月10號—1970年5月12號）係德國猶太裔詩人，1966年攞到諾貝爾文學獎。

## 出面網頁

* 奈莉薩克斯喺互聯網電影資料庫嘅資料
* 奈莉薩克斯喺BIBSYS嘅資料
* P1273 屬性顯示失敗: 搵唔到 P1273 屬性。

/ 奈莉薩克斯喺加泰圖書館嘅資料
* 奈莉薩克斯喺西班牙國家圖書館嘅資料
* 奈莉薩克斯喺以色列國家圖書館嘅資料
* 奈莉薩克斯喺分面應用主題詞表識別碼嘅資料
* 奈莉薩克斯喺虛擬國際權威檔案識別碼嘅資料
* 奈莉薩克斯喺TMDb嘅資料
* 奈莉薩克斯喺Freebase嘅資料
# 基輔羅斯

|  |
| --- |
| **羅斯 Рѹ́сь** |
|

|  |  |  |
| --- | --- | --- |
|  | **882年－1240年** |  |

 |
|

|  |  |
| --- | --- |
|  |  |
| 國旗 | 倒墜鷹，基輔羅斯嘅撈稿之一 |

 |
| 位置圖基輔羅斯全盛時期嘅疆域（包埋附屬地） |
| **首都或首府** | 基輔 |
| **常用語文** | 古東斯拉夫文 |
| **主要宗教** | 多神信仰 → 東正教 |
| **政體** | 君主制（留里克王朝） |
| **基輔羅斯大公** |
| - 882–912 | 奧列格 |
| - 978-1015 | 弗拉基米爾大帝 |
| - 1019–1054 | 智者雅羅斯拉夫 |
| - 1238–1240 （基輔羅斯滅亡） | 雅羅斯拉夫二世 |
| **立法機構** | 維徹、王公會議 |
| **歷史** |  |
|  - 成立 | 882年 |
|  - 打敗可薩汗國 | 965-969年 |
|  - 基督教化 | 988年 |
|  - 成立法典 | 1050年代 |
|  - 蒙古入侵+亡國 | 1240年 |
| **通貨** | 格里夫納 |
| **而家屬於** | 東斯拉夫人：  烏克蘭  俄羅斯  白俄羅斯

---

西斯拉夫人：  波蘭  斯洛伐克

---

唔係斯拉夫人：  羅馬尼亞  摩爾多瓦 |

**基輔羅斯**係東歐中世紀中期嘅一個古國，882年由維京人奧列格立國，首都基輔，1240年畀蒙古帝國金帳汗國滅咗。史學家普遍認為呢個國算係白俄羅斯、俄羅斯同烏克蘭嘅前身。

喺基輔羅斯嘅盛世，王國由北面嘅白海一路落到去南面嘅黑海，由西面嘅喀爾巴阡山脈去到東面嘅亞速海海岸，將東斯拉夫嘅部落全部統一。

## 歷史

根據早期歷史書《往年紀事》，奧列格係第一個統一東斯拉夫人嘅君主，由879年管到912年，統治之後將會成為基輔羅斯嘅王國。佢將王國由大諾夫哥羅德延申到第聶伯河，成功保護國內嘅貿易。到900年代中期，基輔羅斯成功打敗可薩汗國，將王國擴大咗唔少。到988年，弗拉基米爾大帝將基輔羅斯基督教化，成為東正教嘅王國。喺智者雅羅斯拉夫底下，基輔羅斯喺1050年代到咗盛世，亦喺同時間成立咗法典，叫“羅斯公義”。

到11世紀尾，基輔羅斯開始衰落，因為內部嘅鬥爭而變得越嚟越弱。喺同時間，基輔羅斯嘅主要貿易盟友拜占庭帝國亦同樣開始衰退，令基輔羅斯喺經濟上更加出問題。到1240年，基輔羅斯終於俾蒙古帝國嘅入侵打敗，正式滅亡。

## 睇埋

* 莫斯科大公國
* 泛斯拉夫主義

## 攷
# 二十進制

瑪雅數字用二十進制
**二十進制**係底數係二十嘅記數系統。瑪雅文明嘅瑪雅數字、因努伊特嘅因努伊特數字都係用二十進制。

二十亦代表人手指腳趾總數。唔少族人都會諗到用來計數。

十進制裡面，每個數位都代表住 10 嘅次方，例如：

 WIKINIUM\_MATH\_PH\_0
二十進制裡面，每個數位代表嘅係 20 嘅次方，例如：

 WIKINIUM\_MATH\_PH\_2
二十進制嘅好處就係因數嘅數量多過十嘅（20嘅因數有1, 2, 4, 5, 10, 20，10嘅因數有1, 2, 5, 10），壞處就係要記多十個符號。

## 攷

## 睇埋

* 二進制
* 八進制
* 十進制
* 十六進制
# 奧斯陸

奧斯陸
**奧斯陸**（挪威話：**Oslo**）係北歐大城，亦係挪威首都同最多人住嘅城市，位於挪威東南部斯卡格拉克海峽沿岸，人口約70萬（2022年統計），佔挪威總人口約莫八分一。

個城喺1048年開埠，係挪威國王哈拉爾三世嘅主意。1624年個城市毀於大火。喺阿克斯胡斯城堡附近重建，改名 Christiania 或 Khristiania。1883年1月1號變成直轄市（*formannskapsdistrikt*）。1925年改翻原名。

奧斯陸搞過1952年冬季奧林匹克運動會。1993年5月，以色列同巴勒斯坦解放組織喺呢度簽《奧斯陸協議》。奧斯陸亦係諾貝爾和平獎頒獎嘅地方，頒獎禮喺奧斯陸市政廳舉行。

## 拎

* Oslo Virtual Tour - 360 度全景
* 奧斯陸官方網站 （挪威文）
* 奧斯陸官方網站 英文版 （英文）
* 挪威官方旅游指南
# 音節輔音

**音節輔音**（粵拼：jam1 zit3 fu6 jam1；英文：**syllabic consonant**）係指一吓輔音自成一段音節，例子可以睇吓粵語嘅 m4（對應嘅漢字：**唔**）或者英文字詞 **rhythm**（[ˈɹɪð.m̩]；**節奏**噉解）嘅第二段音節。

## 睇埋

* 語音學

## 引述
# 馬賽

| 馬賽 Marseille  |
| --- |
|  |
|

|  |  |
| --- | --- |
|  **旗幟** |  **徽章** |

 |
|  |
| 國家 |  法國 |
| 建立 | 公元前600年 |
| 政府 |
|  • 阿頭 | Benoît Payan  |
| 面積 |
|  • 總計 | 240.62 平方公里（92.90 平方英里） |
| 人口（2023年1月1號） |
|  • 總計 | 886,040 |
|  • 密度 | 3,700/平方公里（9,500/平方英里） |
| 郵政號碼 | 13000、13001、13002、13004、13003、13005、13006、13007、13008、13009、13010、13011、13012、13013、13014、13015、13016 |
| 電話字頭 | 491、496 |
| 網站 | www.marseille.fr |
| 維基媒體 | © OpenStreetMap馬賽嘅地圖 |

馬賽
**馬賽**（法文：**Marseille**），發音似"擘四" 聽），廣東話譯**馬些**、**馬舍**、**馬些路**或者**馬舍路**，係法國南部一埠，個城亦係地中海第一大港。佢同時係普羅旺斯－阿爾卑斯－蔚藍海岸大區首府同隆河河口省首府。

## 文化

* 法國國歌《馬賽曲》正係出自馬賽嘅義勇軍。
* 塔羅牌都係來自馬賽

## 參考資料
# 華氏

用華氏嘅地區
  華氏同攝氏都有用嘅地區
  用攝氏嘅地區
**華氏**（Fahrenheit）係一個表示溫度嘅系統（符號 ℉），喺美國好常用，而**華氏度**就係用來表示華氏比例裏面嘅其中一個距離，係一個度量衡。呢個度量衡可以用嚟表達一個確實嘅溫度，亦都可以表示兩個溫度之間嘅距離。華氏呢個名係取自德國科學家華倫海特（Daniel Gabriel Fahrenheit）嘅姓。

## 簡介

華氏溫標嘅規定係響標準大氣壓下，冰嘅熔點為32℉，水嘅沸點為212℉，中間有180等分，每等分為華氏1度，要轉換華氏溫度同攝氏溫度，可以用以下公式：

* 攝氏 = 5/9 乘 (華氏溫度 - 32)
* 華氏 = (攝氏)(9/5) + 32
# 古戈爾普勒斯

**古戈爾普勒斯**（英文：**Googolplex**）係指 WIKINIUM\_MATH\_PH\_0 WIKINIUM\_MATH\_PH\_2 ，就係：

 WIKINIUM\_MATH\_PH\_4

就係指1之後有Googol（10100）個0。美國數學家愛德華·卡斯納個侄米爾頓·西羅蒂造出Googol一詞，卡斯納之後派生出Googolplex呢個詞。

因為古戈爾重多過已知宇宙中基本粒子嘅數（後者估計係1072到1087之間），而Googolplex嘅零嘅數目係Googol，所以要將Googolplex以十進位寫出嚟或者儲入檔案都係唔可能嘅。

從另一角度睇，假設要將Googolplex用細到睇唔到嘅1 點字型印出黎。TeX排版系統嘅1點字型一個數字佔0.3514598毫米，成個數目字就需要 WIKINIUM\_MATH\_PH\_6 米。已知宇宙嘅直徑係 WIKINIUM\_MATH\_PH\_8 米。所以成個數嘅長度係宇宙直徑嘅 WIKINIUM\_MATH\_PH\_10 倍。所需時間亦都長到冇可能：如果一秒鐘寫到2個數目字，寫Googolplex出嚟嘅時間係宇宙年齡嘅 WIKINIUM\_MATH\_PH\_12 倍。

即使係咁，Googolplex仍然係細過一啲特別定義出嚟嘅巨大數，比如用高德納箭號表示法或者施泰因豪斯-莫澤記法表示嘅數。更簡單啲，可以用比Googolplex細嘅符號數目嚟表示更大嘅數，例如呢個數就比Googolplex大好多：

 WIKINIUM\_MATH\_PH\_14
## 睇埋

* Googol
* Google
* Googleplex
* 已知嘅Googolplex + n 嘅質因數（0 ≤ n ≤ 999）
# 人馬座A*

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 人馬座A\*  |  |

 |
|  |
| 質量 | 4,020,000 ±160000 太陽質量  |
| 同地球嘅距離 | 26,000 ±1400 光年  |
| SIMBAD冧巴 | NAME Sgr A\*  |
| 天文符號 |  |
| 母星體 | Sagittarius A  |
| 子星體 | GCIRS 13E、S2、S0-102、太陽系、Q108759443、S4716  |
| 目錄冧巴 | CXOGC J174540.0-290027、[SKM2002] 28  |
| 發現時間 | 1974年2月14號  |
| 星座 | 人馬座  |
| 發現嘅人 | National Radio Astronomy Observatory、Robert Hanbury Brown  |
| [改維基數據] |
| * 睇
* 傾
* 改
 |

人馬座A\*
**人馬座A\係個喺人馬座嘅電波源，距離地球25,900 ± 1,400光年，係銀河系中心超大質量黑洞喺嘅埞方。
# 標準軌

**標準軌**係國際鐵路協會喺1937年制定嘅1435mm（等於英制嘅4呎8吋半）標準軌距，闊過標準軌嘅鐵軌稱為寬軌，窄過標準軌嘅稱為窄軌。世界上大概60%嘅鐵路嘅軌距係標準軌距。

## 歷史

標準軌最先由使用鐵路嘅英國提出。設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距，並成功說服到火車製造商生產4呎8½吋（即係1435毫米）軌距嘅機車同車輛。由於史提芬遜成功設計嘅鐵路係眾人嘅模仿對象，令到呢個軌距流行。1845年英國皇家專員建議用4呎8½吋做標準軌距。1846年英國國會通過法案，要求將來所有嘅鐵路都使用標準軌。除咗英國嘅大西部鐵路（Great Western Railway）係用寬軌之外，英國嘅主要鐵路都係標準軌。大西部鐵路亦喺1892年改成標準軌。

有關4呎8½吋軌距嘅來源，有人認為喺古羅馬戰車嘅輪距。但亦有人指出可能係因為早期鐵路的軌道外側距離喺5英呎，而鐵軌頂寬喺1¾英吋，所以內側軌距就係4呎8½吋。

## 各國應用

喺傳統鐵路上，世界上大多數國家用標準軌，集中喺西歐、北美、北非、中國。

大部分高鐵技術都基於標準軌開發，世界上已有嘅高速鐵路系統幾乎全部採用標準軌，包括鐵路用窄軌嘅日本、台灣等，以及使用傳統鐵路使用寬軌嘅西班牙、葡萄牙等地。

傳統鐵路用窄軌嘅國家，喺高速鐵路上全部改用標準軌，咁樣做可以提高高速運行下嘅穩定性。

俄羅斯同芬蘭就採用5英尺寬軌高速鐵路，令佢喺境內嘅傳統鐵路軌道兼容。

「標準軌化」係指將窄軌或寬軌改建成標準鐵軌。

## 出面網頁

* 交通部鐵路改建工程局（台灣）
# 芝加哥地鐵

| 芝加哥地鐵 Chicago "L" |
| --- |
|  |
| 資料 |
| 區域 | 美國伊利諾州芝加哥同周邊地區 |
| 交通類型 | 地下鐵 |
| 路線數量 | 8 |
| 車站數量 | 146 |
| 每日乘客量 | 350,900（2024年第1季度） |
| 年客流量 | 117,447,000（2023年） |
| 行政總裁 | 細多禾・R・卡德（Dorval R. Carter, Jr.） |
| 總部 | 美國伊利諾州芝加哥西湖街567號 567 West Lake Street, Chicago, Illinois |
| 網站 |  |
| 作業 |
| 開始運作 | 1892年6月6號 |
| 營運商 | 芝加哥交通管理局 |
| 技術 |
| 系統長度 | 165.4公里 |
| 軌距 | 標準軌 |
| 轉彎半徑 | 27.432米 |
| 動力方式 | 第三軌供電，600伏直流電 |
| 最高時速 | 每小時90公里 |

**芝加哥地鐵**Jīgāgō deihtit（英文：Chicago "L"，「elevated（架空）」嘅簡稱）係一個服務美國伊利諾州芝加哥同周邊地區嘅一個地鐵系統，由芝加哥交通管理局營運。芝加哥地鐵有8條綫同145個站，係全美國軌距第4長、第3繁忙嘅地鐵系統，喺2023年服務共1億1744萬7000段旅程。

芝加哥地鐵嘅紅綫同藍綫提供全24小時服務，令到芝加哥成為全世界喺各自嘅城市邊境入面提供全24小時地鐵服務嘅城市之一（其餘為紐約市同哥本哈根）。

芝加哥地鐵係芝加哥市中心發展嘅一個重大因素。佢以兩個部分組成：圍繞市中心嘅圓環同發放開去週邊住宅區嘅路綫，兩者組成一個輻條－樞紐分佈嘅營運模式。雖然佢嘅英文名「L」源自於「架空」一詞，但係佢亦都有地底同地面嘅部分。

2005年，芝加哥地鐵受《芝加哥論壇報》嘅讀者投票為「芝加哥七大奇蹟」之一，排喺密芝根湖湖景同華歷利球場（Wrigley Field）之後，威利斯大廈、芝加哥水塔、芝加哥大學同科學及工業博物館之前。

## 路綫

芝加哥地鐵分8條綫，全部都以顏色嚟命名，如下：

　 紅綫：后屈⇔第95街／丹拉恩

　 橙綫：中途⇔圓環（順時針）

　 綠綫：亞士蘭／第63街、屋林⇔夏林／湖

　 黃綫：登士打－史高奇⇔夏禾德

　 藍綫：奧希亞⇔森林公園

　 啡綫：黔坡⇔圓環（逆時針）

　 紫綫：連頓⇔夏禾德（非繁忙時間），圓環（順時針；繁忙時間）

　 粉紅綫：第54大道／蘇麥⇔圓環（順時針）

## 攷
# 褓姆車

由豐田Coaster改裝嘅褓姆車
日產Urvan學校私家小巴
**褓姆車**（英文：**Nanny van**）係香港最常見嘅一種交通工具，又叫**學校私家小巴**（SCHOOL PRIVATE LIGHT BUS），佢主要由客貨車改，通常係十二至十六座位。

響香港，有公眾人物或者藝人為咗個人私隱同埋其他需要，多數使用大型MPV做褓姆車。

## 出面網頁

* 香港政府新聞處Wayback Machine嘅版面存檔備份
# 跨月台轉車站

香港港鐵油塘同調景嶺站嘅雙子跨月台配置
**跨月台轉車站**（Kwa1jyut6toi4 zyun3ce1zaam6）係鐵路公共交通嘅一種車站設計，用意係令乘客行過個月台就可以轉綫，無需要行上行落。乘客唔使行到咁攰之餘仲可以舒緩車站嘅客流，提高通勤效率，喺繁忙嘅車站非常實用。跨月台視乎兩邊嘅行車方向可以分成兩種：順向同逆向。視乎實際情況可以決定用邊個，有陣時仲可以兩個並排用，組成一對雙子跨月台轉車站。香港港鐵嘅太子同旺角站就係其中一個例子。

雖然跨月台非常方便，但係因為路軌嘅隧道或天橋要遷就比較尷尬嘅月台佈置，所以設計同工程方面有一定嘅困難。

## 例子

### 亞洲

#### 香港

旺角同太子站大概就係香港最出名嘅一對跨月台轉車站。圖中，左邊嘅月台為荃灣綫往中環，而右邊嘅月台為觀塘綫往黃埔
由於香港嘅港鐵係世界上最繁忙同擠迫嘅地鐵系統之一，所以跨月台設計喺香港非常普遍，全系統有十個。

* 太子站、旺角站：觀塘綫 ⇔ 荃灣綫
* 油塘站、調景嶺站：觀塘綫 ⇔ 將軍澳綫
* 金鐘站：港島綫 ⇔ 荃灣綫
* 北角站：港島綫 ⇔ 將軍澳綫
* 荔景站：東涌綫 ⇔ 荃灣綫
* 大圍站：東鐵綫往金鐘 ⇔ 屯馬綫往屯門
* 南昌站：東涌綫往香港 ⇔ 屯馬綫往屯門
* 欣澳站：東涌綫往東涌 ⇔ 迪士尼綫

紅磡站喺沙中綫工程之前曾經喺地面層提供過東鐵綫同西鐵綫（現屯馬綫屯門至紅磡段）之間嘅跨月台轉乘，但係因為新嘅東鐵綫過海段嘅隧道口離車站太近，冇空間配合跨月台配置，所以新嘅地底月台採用較簡單嘅普通疊式設計。

#### 臺北

臺北捷運嘅跨月台轉車示意圖
臺北捷運全系統有四個跨月台轉車站。其中中正紀念堂、古亭同東門站組成一個三角形，為來往松山新店綫、淡水信義綫同中和新蘆綫嘅乘客提供更方便嘅轉車體驗。

* 西門站：松山新店綫 ⇔ 板南綫
* 中正紀念堂站：松山新店綫 ⇔ 淡水信義綫
* 古亭站：松山新店綫 ⇔ 中和新蘆綫
* 東門站：淡水信義綫 ⇔ 中和新蘆綫

赤坂見附站嘅跨月台配置。橙色為銀座綫，紅色為丸之內綫
#### 東京

* 赤阪見附站：銀座綫 ⇔ 丸之內綫
* 表參道站：銀座綫 ⇔ 半藏門綫

* 白金高輪站：南北綫 ⇔ 三田綫

* 新宿站、代代木站：山手綫 ⇔ 中央·總武緩行綫
* 田瑞站至田町站、品川站：山手綫 ⇔ 京濱東北綫
* 御茶之水站：中央綫快速 ⇔ 中央·總武緩行綫

### 歐洲

#### 倫敦

* 芬奇利路站：大都會綫 ⇔ 銀禧綫
* 艾頓鎮站、男爵宮站、特南綠地站、咸默史密夫站：區域綫 ⇔ 皮卡地里綫
* 麥爾安德站：區域綫、咸默史密夫及城市綫 ⇔ 中央綫
* 史特拉福站：伊利沙白綫 ⇔ 中央綫
* 斯托克韋爾站、尤斯頓站：域多利綫 ⇔ 北綫
* 牛津圓環站：域多利綫 ⇔ 必嘉老綫
* 芬斯貝利公園站：域多利綫 ⇔ 皮卡地里綫
* 高貝里及伊斯靈頓站：域多利綫 ⇔ 北城市綫
* 必嘉街站：必嘉老綫 ⇔ 銀禧綫

### 北美洲

#### 紐約

紐約地鐵好多綫都有四條路軌，分快車同慢車服務。慢車通常行外面兩條路軌，而快車通常行裏面兩條。快、慢車都停嘅車站通常都有兩對島式月台，提供兩種服務之間嘅跨月台轉乘。唔同顏色嘅綫之間嘅跨月台轉車站如下：

* 皇后區廣場站：7號綫 ⇔ N綫、W綫
* 霍伊特—歇爾美角街站：G綫 ⇔ A綫、C綫
* 萊辛頓大道—63街站：F綫 ⇔ Q綫

#### 滿地可

* 萊昂內爾·格魯站：橙綫 ⇔ 綠綫
* 斯諾登站：橙綫 ⇔ 藍綫

### 南美洲

### 大洋洲
# 范艾倫輻射帶

范艾倫輻射帶
**范艾倫輻射帶**（**Van Allen radiation belt**）係一個由高能帶電粒子組成嘅區域。呢啲粒子大部分嚟自太陽風，佢哋被行星嘅磁層捕獲之後，就會圍住個行星環繞。地球本身有兩條主要嘅輻射帶，但有時亦都會暫時形成新嘅帶。呢個輻射帶個名係源自科學家范艾倫，佢喺1958年發表咗一篇論文首次描述呢個發現。
# 美國自然史博物館

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 美國自然史博物館  |  |

 |
|  |
| 起好 | 1869年4月6號  |
| 國家 | 美國  |
| 位處政區 | 曼克頓  |
| 建築師 | Calvert Vaux、Rafael Guastavino、Jacob Wrey Mould、James Polshek  |
| 郵區冧巴 | NY 10024-5  |
| 每年訪客 | 5,000,000  |
| 正式開放日 | 1878年  |
| 遺產名 | National Register of Historic Places listed place、New York City Landmark、New York City Landmark  |
| 拎 |   |
| 美國自然史博物館嘅位置
 |
| [改維基數據] |
| * 睇
* 傾
* 改
 |

美國自然史博物館
**美國自然史博物館**（**American Museum of Natural History**）係美國紐約曼克頓一間博物館，用自然史做主題，1869年創館。佢有超過3300萬件館藏，係世界上其中一間至大規模嘅博物館。

## 流行文化

電影《翻生侏羅館》就係用美國自然史博物館做背景。
# 不明飛行物體

1952年紐澤西發現嘅不明飛行物體
**不明飛行物體**（英文：**Unidentified Flying Object**，**UFO**）係指天上唔知乜嘢嚟嘅嘢，通常畀人認為係由外太空嚟嘅。最常見嘅形態似隻碟，所以又叫**飛碟**，但不明飛行物體唔一定係碟形。

一般人相信佢係嚟自其他行星嘅太空船，又或者係未來人嚟今日嘅地球所坐嘅時光機。有一啲人認為係大氣現象。
# 1764年

|  |  |
| --- | --- |
| **世紀：** | 17世紀 **18世紀** 19世紀 |
| **年代：** | 1730年代 1740年代 1750年代 **1760年代** 1770年代 1780年代 1790年代 |
| **年：** | 1759年 1760年 1761年 1762年 1763年 **1764年** 1765年 1766年 1767年 1768年 1769年 |
| **干支年：** | 1月1號到2月1號係癸未年（羊年） 2月2號開始係**甲申年**（**猴年**） |
| **年號：** |  |

**1764年**係閏年，元旦係禮拜日。

## 大件事

## 響呢年出世嘅人

## 響呢年死嘅人

## 節慶、風俗習慣
# 2月21號

**2月21號**係公曆年嘅第52日，離年尾重有313日（閏年314日）。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1832年：英國探險遠征隊到咗格陵蘭。
* 1848年：馬克思同恩格斯喺倫敦發表《共產黨宣言》。

* 1958年：英國藝術家Gerald Holtom為Campaign for Nuclear Disarmament設計嘅標誌，多數人知佢象徵和平（圖）。
* 1971年：聯合國發表嘅《精神藥物公約》喺奧地利維也納簽。
* 1972年：美國總統理察尼克遜訪華，令中華人民共和國同埋美國兩國有正常外交關係。
* 1973年：以色列空軍擊落一架利比亞阿拉伯航空公司嘅客機，機上113人得5人冇事。
* 1981年：香港尖沙咀海運大廈一樓商場發生炸彈爆炸，23人受傷。爆炸嘅係設係計簡單嘅土製炸彈，警方話唔清楚放炸彈嘅企圖。

## 響呢日出世嘅人

* 761年：李誦，大唐皇帝（806年死）
* 1728年：彼得三世，俄羅斯帝國沙皇（1762年死）
* 1836年：里奧·德利伯，法國作曲家（1891年死）
* 1886年：八田與一，日本水利工程師（1942年死）
* 1904年：阿列克謝·柯西金，蘇聯政治人（1980年死）
* 1921年：莊羅爾斯，美國哲學家同政治人（2002年死）
* 1922年：姬達，香港政府官員（2006年死）
* 1924年：羅拔·穆加卑，津巴布韋總統（2019年死）
* 1933年：連娜施夢，美國歌手（2003年死）
* 1934年：朴南基，北韓勞動黨計劃財政部長（2010年死）
* 1937年：哈拉爾五世，挪威國王
* 1937年：加利洛活，美國演員
* 1940年：約翰劉易斯，美國民權領袖（2020年死）
* 1942年：鄭惠先，南韓演員
* 1943年：大前研一，日本管理學家同經濟評論家
* 1943年：烏利茨卡婭，俄羅斯小說家
* 1946年：阿倫·烈卡文，英國演員（2016年死）
* 1949年：馮國綸，香港企業家
* 1952年：維塔利·祖爾金，俄羅斯外交官同童星（2017年死）
* 1952年：橫尾麻里，日本配音員
* 1961年：山田松市，日本足球員同足球教練
* 1962年：大衛科士打華萊士，美國小說、短篇故仔作家（2008年死）
* 1963年：李美珊，香港小姐競選冠軍
* 1964年：Tommy Henriksen，美國歌手同詞曲作家
* 1964年：馬偉豪，香港導演
* 1964年：胡慧冲，香港旅遊專欄作家同旅遊節目主持，外號「泰國通」
* 1970年：黃丹儀，香港作曲人、編曲人同音樂監製
* 1972年：徐太志，南韓歌手
* 1973年：李聖傑，臺灣歌手
* 1973年：曾寶儀，臺灣藝人
* 1974年：尹義桑，南韓詞曲作家同音樂製作人
* 1977年：史提夫·法蘭西斯，美國籃球員
* 1978年：龔蓓苾，中國演員
* 1978年：金荷娜，南韓演員
* 1978年：朴恩惠，南韓演員
* 1979年：原步，日本足球員
* 1979年：珍妮花洛芙希域，美國演員同歌手
* 1980年：李姬珍，南韓歌手
* 1980年：凱薩爾旺楚克，不丹國王
* 1981年：要潤，日本演員
* 1981年：和田毅，日本棒球員
* 1984年：劉舒燕，香港政治人物
* 1984年：李碩薰，南韓歌手
* 1985年：瑞莎，臺灣演員同模特兒
* 1985年：謝靜婷，香港演員
* 1986年：Charlotte Church，威爾斯歌手
* 1986年：岩間雄大，日本足球員
* 1987年：艾絲莉格連，美國演員
* 1987年：愛略特·比茲，加拿大演員
* 1988年：大槻響，日本鹹片演員
* 1989年：柯賓布魯，美國歌手同演員
* 1989年：山下百合惠，日本配音員
* 1990年：宣泇而，香港模特兒，原名李嘉敏
* 1991年：池笑然，南韓足球員
* 1991年：金容仙，南韓歌手
* 1991年：列恩馬列斯，阿爾及利亞足球員
* 1992年：菲爾鍾斯，英國足球員
* 1992年：梁多一，南韓歌手
* 1993年：菅田將暉，日本演員
* 1993年：吉滿大介，日本足球員
* 1994年：安部未華子，日本鹹片演員
* 1994年：劉冠之，香港演員
* 1994年：孫承完，南韓歌手，組合Red Velvet成員
* 1995年：李泰煥，南韓演員
* 1995年：西嶋有矢，日本足球員
* 1996年：周文顥，澳門泳手，外號澳門蛙王
* 1996年：馮爔 (藝人)，中國主持人，藝名希然
* 1996年：西埜植颯斗，日本足球員
* 1996年：王遠傑，香港廣播節目主持，藝名歪歪
* 1997年：Young Hysan，香港歌手，組合米奇老味神奇屋成員
* 2000年：卓宜萱，臺灣網球員
* 2002年：西川潤，日本足球員

## 響呢日死嘅人

* 前2年：傅昭儀，西漢皇族
* 1437年：占士一世 (蘇格蘭)，蘇格蘭王國君主同詩人
* 1513年：猶利二世（儒略二世），羅馬天主教教宗
* 1677年：史賓諾沙，荷蘭哲學家
* 1846年：仁孝天皇，日本天皇
* 1899年：寶雲，英國政治人，曾爲多地總督
* 1901年：載勳，大清皇族
* 1926年：昂內斯，荷蘭物理學家，諾貝爾物理學獎得主
* 1938年：趙錫章，中華民國國民革命軍將領
* 1938年：佐治希奧，美國天文學家
* 1941年：班廷，加拿大醫學家，諾貝爾生理學或醫學獎得主
* 1943年：張少舫，中華民國國民革命軍將領
* 1943年：周復，中華民國國民革命軍將領
* 1965年：麥爾坎X，美國民權運動家
* 1968年：侯活弗洛里，澳洲藥理學家
* 1984年：蕭洛霍夫，蘇聯作家，諾貝爾文學獎得主
* 1991年：瑪歌芳婷，英國芭蕾舞舞蹈家
* 2004年：黎婉華，澳門賭王何鴻燊元配，後生時外號「澳門第一美人」
* 2004年：亞克里修莫雷拉達羅差，巴西牙醫同政治人
* 2007年：木村現，日本足球員
* 2015年：曾廣豫，香港消防處長
* 2016年：曹志明，《信報》顧問，又叫曹仁超
* 2018年：艾瑪錢伯絲，英國演員
* 2018年：仇志強，馬來西亞足球員，外號「亞洲鋼門」同「神經刀」
* 2018年：葛培理，美國基督教福音佈道家
* 2019年：鄂棟臣，中國測繪學家，外號「中國極地測繪之父」
* 2022年：楚原，香港演員同導演，原名張寶堅
* 2025年：方大同，香港唱作人同音樂製作人

## 響呢日死嘅其他動物

* 1957年：斯莫奇 (狗)，世上頭一頭醫生狗

## 節慶、風俗習慣

* 國際母語日

## 出面網頁

* 2月21日\_历史上的今天，在线查询网 （簡體中文）
* BBC ON THIS DAY | 21，英國廣播公司 （英文）
* On This Day，紐約時報 （英文）
# 孤立語

**孤立語**（粵拼：gu1 lap6 jyu5 / gu1 laap6 jyu5 ；英文：**isolating language**）係按構詞方式嚟分類語言嘅方法。

## 概論

孤立語特徵係唔會點用詞形變化或者黏着式構詞，即係語素對字嘅比例好近1比1。

粵語等嘅漢語以及越南話都公認孤立，啲字好多時每隻都淨係有一段語素所以「啲字好孤立」。

英文就冇粵語咁孤立，例如**redo**（**重新做過**，現在式）就有兩段語素：**re-**（**重新…**）同**do**（做）。

## 睇埋

* 綜合語
* 漢字
* Toki pona

## 參考資料
# 崔圭夏

| 崔圭夏 |
| --- |
|  |
| 出生日 | 1919年7月16號  |
| 出生地 | Wonju  |
| 死亡日 | 2006年10月22號  （87歲） |
| 死亡地 | 首爾  |
| 死因 | 心肌梗塞  |
| 國籍 | 大韓民國  |
| 母語 | 韓文  |
| 識嘅語言 | 韓文  |
| 信奉 | 儒家  |
| 母校 | 筑波大學、東京教育大學、Kyunggi High School  |
| 職業 | 政治人、政府首長、President of the Republic  |
| 僱主 | 首爾大學  |
| 政黨 | Democratic-Republican Party  |
| 配偶 | Hong Gi  |
| [改維基數據] |
| * 睇
* 傾
* 改
 |

**崔圭夏**（韓文：최규하／崔圭夏*Choi Kyu-Hah*，1919年7月16號—2006年10月22號），字**瑞玉**，號**玄石**。大韓民國江原道原州市人，係韓國嘅政治人、外交官。佢喺1975年到1979年做韓國國務總理。1979年10月，總統朴正熙畀金載圭刺殺後，佢成為咗第10任總統。

## 睇埋

* 朴正熙遇刺案
* 雙十二政變
* 5·17緊急戒嚴

## 參考
# 哈利波特：消失的密室 (電影)

| 哈利波特：消失的密室 *Harry Potter and the Chamber of Secrets* |
| --- |
| 資料明細 |
| 導演 | 克里斯·哥倫布 |
| 監製 | 大衛·海曼 |
| 編劇 | J·K·羅琳（原著小說） 史蒂夫·克勞夫（劇本） |
| 原著 | 哈利波特─消失的密室 |
| 主演 | 丹尼爾域卡夫 魯拔格連特 愛瑪屈臣 |
| 配樂作曲 | 約翰·威廉士 |
| 攝影 | Roger Pratt[\*] |
| 製片商 | 盛日影業 1492影業 |
| 片長 | 161分鐘 |
| 產地 |  美國  英國 |
| 話 | 英語 |
| 上畫同發行 |
| 上畫日期 | 2002年11月15號 |
| 發行商 | 華納兄弟 |
| 預算 | 1億美元 |
| 票房 | 8.78億美元 |
| 前集同續集 |
| 前集 | 《哈利波特：神秘的魔法石》 |
| 續集 | 《哈利波特：阿茲卡班的逃犯》 |

《**哈利波特：消失的密室**》（Harry Potter and the Chamber of Secrets）係一部2002年奇幻電影，改編J. K. 羅琳嘅1998年同名小說。主演係丹尼爾域卡夫、魯拔格連特、愛瑪屈臣。

## 劇情簡介

喺上個學年完咗之後，哈利波特由學校放假返去佢姨丈屋企，喺新學年開學之前，有個家庭小精靈多比出現喺哈利波特嘅房度，警告哈利如果返去霍格華茲就會有生命危險。雖然多比用到魔法，都係阻唔到哈利返去霍格華茲。

榮恩·衛斯理個妹金妮·衛斯理喺新學年亦都入咗霍格華茲就讀。

之後學校發生咗有貓同學生被石化嘅事，仲有人喺牆度大大隻字寫咗「密室嘅門已經打開咗，傳人嘅敵人要小心」。麥教授同學生講，「密室」係好多年之前霍格華茲創辦人之一嘅史萊哲林臨走之前起嘅，只有佢或者佢嘅傳人先知道點樣入到去，校方以前都搵過但係搵唔到間密室。之後連妙麗·格蘭傑都畀唔知乜嘢石化咗。之後哈利喺愛哭鬼麥朵匿埋嘅女廁度搵到湯姆·瑞斗嘅日記，睇到喺50年前發生嘅事。另一方面，因為有學生被石化，搞到魯霸·海格畀人送咗去阿茲卡班監獄度，同埋校長鄧不利多被停職。

金妮·衛斯理失咗蹤，校方叫吉德羅‧洛哈教授去救人，洛哈知道自己除咗消除人哋記憶之外，其它魔法都唔掂，於是就想執包袱離開霍格華茲，畀哈利同榮恩阻止咗。哈利同榮恩迫洛哈陪佢哋一齊去救金妮，佢哋通過麥朵嗰度個女廁，去到秘道入面。洛哈唔想行入去，想用魔法令到哈利同榮恩失憶，咁就可以走人唔救金妮，之後再作故仔話救唔到。點知佢用咗榮恩嗰支爛魔杖，搞到魔咒反彈返去自己度。條通道冧咗，分開咗哈利同榮恩。哈利繼續行，喺密室搵到金妮，而湯姆·瑞斗喺呢個時候又出現，話自己就係佛地魔，又放出蛇妖攻擊哈利，好在鄧不利多隻鳳凰飛咗入嚟，整盲咗蛇妖，又送咗分類帽嚟，帽入面有葛來分多寶劍，哈利就用嗰把劍殺咗蛇妖，又用蛇妖嘅牙銷毀咗湯姆·瑞斗嘅日記嘅魔法，湯姆·瑞斗消失咗。之後金妮醒番。

妙麗同其他石化咗嘅人都解除咗石化。鄧不利多復職，海格由阿茲卡班監獄放番出嚟。另外家庭小精靈多比因為哈利用計仔而得到自由。